- Florin Răducioiu, acuzat în anii 90 că ar fi uitat limba română
- Totul a pornit de la un interviu acordat în Italia
- România – Columbia, marţi, 21:30, în direct pe Antena 1 şi în AntenaPLAY
Florin Răducioiu le-a răspuns celor care l-au făcut praf în anii 90 şi l-au acuzat că a uitat limba română. În vara lui 1990, atacantul pleca de la Dinamo la Bari şi petrecea 4 ani în Italia, unde mai juca şi pentru Verona, Brescia şi Milan.
În acea perioadă, reporterii italieni l-au rugat pe Răducioiu să traducă în limba română "Buon Natale" şi Florin s-a bâlbâit teribil, înainte de a răspunde "Crăciun Bun!".
Florin Răducioiu le-a răspuns celor care l-au făcut praf în anii 90 şi l-au acuzat că a uitat limba română după celebrul "Crăciun Bun!"
Suporterii din România nu l-au iertat la acea vreme pe Răducioiu, după ce au văzut interviul şi l-au acuzat că a uitat prea repede limba română.
"Nu mi-am dat seama. De fapt, povestea începe la finala Cupei Campionilor, pe care Televiziunea Română a transmis-o. Eram cu nea Ovidiu Ioaniţoaia şi m-a invitat să comentez puţin acea finală. Era Steaua Roşie Belgrad cu Marseille şi acolo nu mi-am dat seama când am început să folosesc cuvinte în italiană, fără să-mi dau seama, şi cu un accent, evident, ciudat.
Evident că lumea a rămas şocată de accent şi probabil că am introdus, fără să-mi dau seama, nişte cuvinte în italiană. Nu am făcut-o intenţionat, eram foarte tânăr şi nu-mi dădeam seama, iar presa de atunci m-a distrus, m-a taxat, că am uitat de unde am plecat, te-ai emancipat.
Am avut de tras foarte mult, dar acum o primesc ca pe o chestie foarte simpatică, iar în aceşti ani am încercat să ironizez în multe emisiuni, în spoturile publicitare pe care le-am făcut. Nu am vrut să jignesc pe nimeni, a fost o chestie spontană", a spus Răducioiu, citat de orangesport.ro.
La 30 de ani după ce dubla lui Florin Răducioiu ne ajuta să învingem Columbia cu 3-1 la Campionatul Mondial din 1994, cele două echipe se întâlnesc marţi, într-un amical transmis de Antena 1 şi în AntenaPLAY, de la 21:30, de pe Wanda Metropolitano.